Westdeutscher Rundfunk

Westdeutscher Rundfunk Köln (mallonge WDR, esperante Okcidentgermana Radio) estas aŭtonoma ŝtata radiostacio kaj televida sendostacio por la federacia lando Nordrejn-Vestfalio kun centra oficejo en Kolonjo kaj pluraj filioj en aliaj urboj de Nordrejn-Vestfalio. Krome ĝi estas membro de ARD kaj ties plej granda sendostacio same kiel unu el la plej grandaj de Eŭropo.  Krom kontribui al la nacia televida kanalo Das Erste, la stacio havas propran regionan televidan kanalon, nomatan WDR Fernsehen, kaj vivtenas ses radiajn kanalojn. Ĝi ekestis en 1956 per fendado de la Nordokcidentgermana Radio NWDR en la Nordgermanan Radion NDR kaj WDR, sed origine fontas el la pionira Westdeutsche Funkstunde de 1924. 

 Muzikensembloj de WDR 
WDR havas kvar proprajn muzikensemblojn:

 WDR Sinfonieorchester Köln; la simfoniorkestro fariĝis en 1946 posteula orkestro por la iama orkestro fondita en 1926 de la Regna Radiostacio Kolonjo
 WDR Rundfunkorchester Köln; fondita en 1947 kiel „Orchester Hermann Hagestedt“ de NWDR, tenata ekde 1956 fare de WDR. La orkestro ankaŭ prezentas kune kun WDR Big Band.
 WDR Rundfunkchor Köln; fondita en 1955
 WDR Big Band Köln; fondita en 1947 kiel „Tanz- und Unterhaltungsorchester Adalbert Luczkowski“ de NWDR, ekde 1956 tenata de WDR. Hodiaŭ ĝi validas kiel unu el la plej bonaj bandegoj tutmonde.

 Eksteraj ligiloj 

 Oficiala retejo wdr.de
 Studioj de WDR en Nordrejn-Vestfalio
 Fotoj pri la studio en Dortmund
 Historio de WDR 

Kategorio:Germaniaj radiostacioj
Kategorio:Germana televido
Kategorio:Organizaĵoj fonditaj en 1924